section_heading: Tehnološki proces za proizvodnju etanola iz kukuruza
paragraph_text: Kom se potom hladi i prebacuje u velike fermentore, gdje se dodaju kvasci, da bi započeo proces fermentacije i konvertiralo šećere u alkohol. Za kontrolu pH i kao nutrijent za kvasce se dodaje amonijak. Ovaj proces traje oko 45 sati pri čemu se krajnji stupanj odvija u tzv. pivskom bunaru. Kom se miješa i održava hladnim, kako bi kvasci bolje djelovali. Ugljikov dioksid ili CO<sub>2</sub> je nusproizvod fermentacije. U CO<sub>2</sub>-skraberu se protustrujno škropi voda i zarobljava alkohol koji bio eventualno ponesen s CO<sub>2</sub> i tako dobivena razrjeđena alkoholna otopina se onda recirkulira u fermentor. Sam CO<sub>2</sub> se cjevovodom šalje dalje na komprimiranje i u prodaju kao suhi led, dodatak gaziranim pićima, ili se koristi u proizvodnji nafte.